
1. Asjaolud ja menetluse käik

Vastavalt Narva Linnavalitsuse 20.04.2011 korraldusele nr 373-k “Elamus asuvate mitteeluruumide võõrandamine avalikul enampakkumisel (Narvas Võidu prospekt 15 - M5, M6)” korraldas Narva Linnavalitsuse Linnavara- ja Majandusamet suulise avaliku enampakkumise järgmiste korteriomandite võõrandamiseks:
· Võidu prospekt 15-M5, mille koosseisu kuulub reaalosana keldrikorrusel asuv mitteeluruum üldpinnaga 64,3 m2, mis on 643/36229 mõttelist osa kinnistust (katastritunnus 51101:005:0017);

· Võidu prospekt 15-M6, mille koosseisu kuulub reaalosana esimesel korrusel asuv mitteeluruum üldpinnaga 277,0 m2, mis on 2770/36229 mõttelist osa kinnistust (katastritunnus 51101:005:0017).
Nimetatud korteriomandite bilansiline kogumaksumus on 60 076,94 eurot.

Müüdava linnavara ühine alghind oli 48 000 (nelikümmend kaheksa tuhat) eurot.
Linnavara võõrandamise kuulutused avaldati ajalehes „Gorod”, Ametlikes Teadaannetes ning internetis Narva linna kodulehel.

Suuline enampakkumine viidi läbi 17.05.2011. a algusega kell 11.00 Narva Linnavalitsuse Linnavara- ja Majandusameti ruumides. Enampakkumisele registreerus üks osaleja – Osaühing Alphachem Trading (registrikood 11522517, asukoht Viru pst 30-36, 40233 Sillamäe), kelle esindaja juhatuse liige Yury Smirnov’i isikus pakkus ostuhinnaks 48 000 (nelikümmend kaheksa tuhat)  eurot.
Avaliku  enampakkumise kohta koostati 17.05.2011. a protokoll nr 1.

Enampakkumisel osaleja ei esitanud mingeid kaebuseid ning proteste enampakkumise ettevalmistamise või läbiviimise kohta.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele.
Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punkti 41 kohaselt võõrandamise korraldaja esitab enampakkumise võitja ja vastava protokolli kinnitamiseks linnavalituse istungile. Linnavalitsus kinnitab ostja 1 (ühe) kuu jooksul enampakkumise toimumise ajast oma õigusaktiga. 

3. Otsus
3.1. Kinnitada Osaühing Alphachem Trading (registrikood 11522517, asukoht Viru pst 30-36, 40233 Sillamäe) Narvas aadressil Võidu prospekt 15 (katastritunnus 51101:005:0017, pindala 3533 m2) asuvate korteriomandite, mille koosseisu kuuluvad reaalosadena keldrikorrusel asuv mitteeluruum M5 (registriosa nr 2521809) üldpinnaga 64,3 m2 ja esimesel korrusel asuv mitteeluruum M6 (registriosa nr 2521909) üldpinnaga 277,0 m2, ostjaks hinnaga  48 000 (nelikümmend kaheksa tuhat) eurot.
3.2. Müügihind tasutakse enne müügilepingu sõlmimist ning müügileping sõlmitakse ühe kuu jooksul käesoleva korralduse jõustumise hetkest.
3.3. Volitada Narva linnapead Tarmo Tammiste’t allkirjastama Narva linna nimel vastav notariaalselt tõestatud leping.
4. Rakendussätted

4.1. Narva Linnavalitsuse Linnavara- ja Majandusametil teha korraldus teatavaks OÜ-le Alphachem Trading.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

